stanford-oval/wikipedia huggingface dataset:
Regina Sterz

Regina Sterz
Regina Sterz (o.s. Mader, s. 23. maaliskuuta 1985) on itävaltalainen alppihiihtäjä, joka kilpailee enimmäkseen vauhtilajeissa.
Alppihiihdon maailmancupissa Sterz kilpaili ensimmäisen kerran Altenmarkt-Zauchenseessa 14. tammikuuta 2007. Ensimmäisen pistesijansa hän sai oltuaan 23:s Lake Louisenn supersuurpujottelussa joulukuussa 2008. Kymmenen parhaan joukkoon hän sijoittui ensimmäisen kerran oltuaan yhdeksäs Banskon supersuurpujottelussa maaliskuussa 2009. Sterzin paras maailmancupin sijoitus on viides sija Cortina d'Ampezzon syöksylaskusta tammikuulta 2013.
Vancouverin olympialaisissa 2010 Sterz oli syöksylaskussa neljästoista ja Garmisch-Partenkirchenin MM-kilpailuissa 2011 23:s. Schladmingin MM-kilpailuissa 2013 hän sijoittui supersuurpujottelussa 17:nneksi ja syöksylaskussa 18:nneksi. Sotšin olympialaisissa 2014 hän oli supersuurpujottelussa yhdestoista
Aiheesta muualla

Regina Sterzin kotisivut (Arkistoitu – Internet Archive)
Shirley Williams

| Shirley Williams |
| --- | --- |
 Williams vuonna 2011
Yhdistyneen kuningaskunnan ylähuoneen edustaja
 1993–2016  
Monarkki:  Elisabet II
Liberaalidemokraattien ryhmänjohtaja ylähuoneessa
 7.6.2001 – 24.11.2004  
Johtaja:  Charles Kennedy (puolueen pj.)
Edeltäjä:  William Thomas Rodgers
Seuraaja:  Tom McNally
Yhdistyneen kuningaskunnan opetus- ja tutkimusministeri
 10.9.1976 – 4.5.1979  
Monarkki:  Elisabet II
Pääministeri:  James Callaghan
Edeltäjä:  Fred Mulley
Seuraaja:  Mark Carlisle
Paymaster General
 10.9.1976 – 4.5.1979  
Monarkki:  Elisabet II
Pääministeri:  James Callaghan
Edeltäjä:  Edmund Dell
Seuraaja:  Angus Maude
Yhdistyneen kuningaskunnan kuluttajansuoja- ja hintaministeri
 5.3.1974 – 10.9.1976  
Monarkki:  Elisabet II
Pääministeri:  Harold Wilson James Callaghan
Edeltäjä:  Peter Walker (nimekkeellä kauppa- ja teollisuusministeri)
Seuraaja:  Roy Hattersley
Yhdistyneen kuningaskunnan sisäministeri
 13.10.1969 – 23.6.1970  
Monarkki:  Elisabet II
Pääministeri:  Harold Wilson
Edeltäjä:  Victor John Collins
Seuraaja:  Richard Sharples
Yhdistyneen kuningaskunnan opetus- ja tutkimusministeri
 29.8.1967 – 13.10.1969  
Monarkki:  Elisabet II
Pääministeri:  Harold Wilson
Edeltäjä:  Goronwy Roberts
Seuraaja:  Alice Bacon
Henkilötiedot
Syntynyt: 27. kesäkuuta 1930  Lontoo, Yhdistynyt kuningaskunta
Kuollut: 12. huhtikuuta 2021 (90 vuotta)
Kansalaisuus:   britti
Arvonimi: Paronitar
Vanhemmat:  sir George Catlin (isä) Vera Brittain (äiti)
Puoliso:  Bernard Williams (1955–1974)  Richard Neustadt (1988–2003)
Lapset:  1
Tiedot
Puolue:  LibDem (1988–2021)
Muut puolueet:  SDP (1981–1988) Labour (1946–1981)
Tutkinnot:  Somerville College Columbian yliopisto
Uskonto:  katolinen
Shirley Vivian Teresa Brittain Williams, Crosbyn paronitar Williams, (27. kesäkuuta 1930 – 12. huhtikuuta 2021) oli brittiläinen poliitikko, akateemikko ja paronitar. Politiikassa toimiessaan Williams toimi useissa eri ministerinviroissa ja maansa ylähuoneessa. Hän edusti uransa aikana pariakin puoluetta, viimeisimpänä liberaalidemokraattista puoluetta. Huolimatta puolueiden vaihdosta ja niiden suosion heilahteluista Williams itse säilytti aina suuren suosion.
Tausta ja yksityiselämä

Williams syntyi 27. kesäkuuta 1930 Lontoossa nimellä Shirley Catlin. Hänen vanhempansa olivat George Catlin ja Vera Brittain. Perhe oli taloudellisesti vakaa, vaikkakin isä oli usein poissa kotoa toimiessaan professorina Yhdysvalloissa. Vuonna 1940 Shirley ja hänen nuorempi veljensä evakoitiin Yhdysvaltoihin sodan jaloista..
Opiskellessaan Oxfordin Somerville Collegessa Williams oli aktiivinen opiskelijateatterissa. Williams oli myös ensimmäinen naispuolinen työväenpuolueen opiskelijajärjestön puheenjohtaja.
Williamsin ensimmäinen mies oli Bernard Williams. Parilla oli yksi tytär..
Williams solmi toisen avioliittonsa Harvardin yliopistossa työskennelleen professorin ja historioitsijan Richard Neustadtin kanssa. Williams jäi leskeksi miehensä kuoltua 2003..
Uskonnolliselta vakaumukseltaan Williams oli katolinen. Hänen ensimmäinen miehensä, Bernard, oli ateisti, mutta Williamsin kertoman mukaan hyvinkin suvaitsevainen vaimolleen tärkeää uskoa kohtaan..
Akateeminen ura

Poliittisen uransa yhteydessä Williams toimi myös politiikan tutkimuksen professorina Harvardin yliopistossa. Tämän lisäksi hän luennoi myös Cambridgen, Princetonin, Berkeleyn ja Chicagon yliopistoissa..
Harvardissa Williams toimi myös vanhempana neuvonantajana.
Poliittinen ura

Vuonna 1946 Williams aktivoitui poliittisesti liittymällä työväenpuolueeseen. Hän asettui ehdokkaaksi useissakin vaaleissa, muttei tullut valituksi.
Williams valittiin ensimmäistä kertaa Britannian parlamentin alahuoneeseen (eng. House of Commons) vuonna 1964 Hitchinin vaalipiiristä. Tuolloin hän edusti työväenpuoluetta. Hän uusi paikkansa vielä kahdesti, minkä jälkeen hänen uusi vaalipiirinsä oli Hertford and Stevenage..
Poliittinen ura > 1960- ja 1970-luvut

Työväenpuolueen muodostettua hallituksen vuonna 1967, Williams nousi opetusministeriksi. Vuonna 1969 hän siirtyi Britannian sisäministeriöön..
1970-luvun alussa työväenpuolue putosi joutui oppositioon, ja Williams toimi varjohallituksen terveysministerinä, sisäministerinä ja kuluttajansuojaministeri. Vuonna 1974 työväenpuolue nousi taas hallitukseen, minkä johdosta Williams valittiin kuluttajansuojaministeriksi ja vuonna 1976–1979 hän toimi arvostetussa Paymaster General -virassa..
Ennen Thatcherin vaalivoittoa vuonna 1979 moni arveli Williamsin nousevan maansa ensimmäiseksi naispääministeriksi.
Poliittinen ura > Neljän jengi

Williams kuului niin sanottuun Neljän jengiin (eng. Gang of Four), jotka erosivat työväenpuolueesta ja perustivat Yhdistyneen kuningaskunnan sosiaalidemokraattisen puolueen vuonna 1981. Joukkoon kuuluivat Williamsin lisäksi Roy Jenkins (k. 2003), William Rodgers ja David Owen.. Syynä loikkaan oli kokemus siitä, että työväenpuolue oli luisumassa liian vasemmistolaiseen suuntaan.
Sosiaalidemokraattinen puolue oli lyhytikäinen puolue, joka syntyi Neljän jengin loikatessa pois työväenpuolueesta. Uuteen puolueeseen loikkasi yhteensä 14 alahuoneen edustajaa, joista yhtä konservatiivia lukuun ottamatta olivat työväenpuolueen edustajia. Ylähuoneen edustajista puolueeseen loikkasi yhteensä 20 edustajaa.. Williams asettui puolueen listoilta ehdolle vuoden 1981 vaaleissa ja tuli valituksi Corsbyn vaalipiiristä.
Poliittinen ura > House of Lords ja liberaalidemokraatit

Vuonna 1988 Williams oli mukana perustamassa liberaalidemokraattista puoluetta, kun liberaalipuolue ja Williamsin perustama sosiaalidemokraattinen puolue yhdistyivät uudeksi puolueeksi luodakseen tarpeeksi ison kiilan työväenpuolueen ja konservatiivien välille. Williamsia on kutsuttu liberaalidemokraattien kummitädiksi.
Kuningatar Elisabet II myönsi 1. helmikuuta 1993 Williamsille elinikäisen päärin arvon ja hänestä tuli virallisesti paronitar Williams Corsbylainen.
Samana vuonna Williams nimitettiin parlamentin ylähuoneeseen (eng. House of Lords), jossa hän toimi vuoteen 2016 asti. Hän toimi liberaalidemokraattien ryhmän johtajana vuosina 2001–2004.
Poliittinen ura > Poliittisia näkemyksiä

Williams kannatti yhtenäiskoulu-mallia Isoon-Britanniaan, ja grammar school -järjestelmän, jossa koulu voi itse valita oppilaat akateemisten meriittien perusteella, lopettamista. Hänen mielestään yhtenäiskoulut loisivat maahan entistä inklusiivisemman koulutusjärjestelmän ja tasaisivat sosiaalisten luokkien eroa..
Williams oli myös erittäin EU-myönteinen poliitikko ja kannatti Ison-Britannian syvempää integraatiota unioniin. Viimeisessä puheessaan ylähuoneen edustajana tammikuussa 2016 Williams toivoi maansa pysyvän EU:n jäsenmaana.
Viimeiset vuodet

Williams ilmoitti jättävänsä politiikan vuonna 2015 oltuaan siinä mukana 50 vuotta. Samassa yhteydessä hän ilmoitti jättävänsä paikkansa ylähuoneessa seuraavan vuoden 2016 alusta..
Liberaalidemokraattinen puolue ilmoitti Williamsin kuolleen 12. huhtikuuta 2021 kotonaan.
Kunnianosoitukset

Williamsille myönnettyjä arvomerkkejä:
Kunniaritarien ritarikunta (2017)
Williams oli Privy Councilin jäsen.
Galleria

Paronitar Williamsin henkilökohtainen vaakuna
Williams tapaamassa alankomaalaisia D66-puolueen edustajia vuonna 1984.
Williamsin esiintyminen After Dark -ohjelmassa vuonna 1989. Taka-alalla Peter Ustinov.
Williams Lontoossa yhdessä George Robertsonin kanssa vuonna 2019.
Ricky Pierce

| Ricky Pierce> Henkilötiedot |
| --- | --- |
Koko nimi:  Ricky Charles Pierce
Syntynyt: 19. elokuuta 1959 (ikä 65) Dallas, Texas, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies / Pelintekijä
Pituus:  193 cm
Paino:  92 kg
NBA-varaus:  18. varaus 1982 (Detroit Pistons)
Pelaajaura
Yliopistojoukkueet
1979–1982:  Ricen yliopisto
Seurajoukkueet
1982–1983 1983–1984 1984–1991 1991–1994 1994–1995 1995–1996 1996–1997 1997 1997 1997–1998:  Detroit Pistons San Diego Clippers Milwaukee Bucks Seattle SuperSonics Golden State Warriors Indiana Pacers Denver Nuggets Charlotte Hornets AEK Ateena BC Milwaukee Bucks
Ricky Charles Pierce (s. 19. elokuuta 1959 Dallas, Texas) on yhdysvaltalainen kilpauransa päättänyt koripalloilija, pelipaikaltaan heittävä takamies tai pelintekijä. Vuosina 1982–1998 NBA:ssa, pisimpään Milwaukee Bucksissa, pelannut Pierce valittiin vuosina 1987 ja 1990 sarjan parhaaksi kuudenneksi pelaajaksi. Vuonna 1991 hän pelasi NBA:n tähdistöottelussa.
Pelaajaura

Pierce pelasi vuosina 1979–1982 yliopistokoripalloa Ricen joukkueessa ja palkittiin vuonna 1982 konferenssinsa parhaana pelaajana. Detroit Pistons varasi Piercen NBA:han 18. vuorolla kesän 1982 varaustilaisuudessa. Hän aloitti uransa Pistonsissa ja edusti 17 kautta kestäneellä NBA-urallaan lukuisia muita seuroja. Pisimpään, vuodet 1984–1991, Pierce edusti Milwaukee Bucksia, jonka pelaajana hänet valittiin vuosina 1987 ja 1990 NBA:n parhaaksi kuudenneksi pelaajaksi ja vuonna 1991 NBA:n tähdistöotteluun. Uransa päätösvuonna hän pelasi otteluita myös Kreikassa.
Aiheesta muualla

Profiili NBA (englanniksi)
Reijo Lähteenmäki

Reijo Ilmo Aulis Lähteenmäki (s. 20. kesäkuuta 1941 Mouhijärvi) on suomalainen yritysjohtaja ja osuustoimintavaikuttaja, joka on saanut kauppaneuvoksen arvonimen.
Lähteenmäki syntyi maanviljelijä Veikko Vilho Lähteenmäen ja Greta Laitilan perheeseen ja avioitui 1960 ekonomi Pirkko Elina Pääjoen kanssa. Hän tuli ylioppilaaksi 1960 ja valmistui yhteiskuntatieteiden maisteriksi Tampereen yliopistosta 1966. Lähteenmäki oli Jyväskylän työvoimapiirin työnvälitysharjoittelija 1964, Tampereen Työkeskussäätiön tuntiopettaja 1966 ja Tampereen yliopiston työvoimaopin vt. lehtori 1966.
Karjakunnan,  vuodesta 1979 Keskuskunta OK-Liha, markkinointijohtajan assistentti Lähteenmäki oli 1967, Helsingin myymälöiden johtajan assistentti vuodesta 1968, johdon kehitysprojektien erityistehtävissä 1969, keskusleikkaamoiden päällikkö Helsingissä 1970–1971, vuotakaupan johtaja 1971–1985, liharyhmän apulaisjohtaja 1972, liharyhmän johtaja 1973–1975, lihalinjan johtaja 1976, Etelä-Suomen aluejohtaja 1977–1978, lihalinjan johtaja 1979, johtaja keskushallinnossa 1980, markkinointijohtaja 1981–1982 ja eteläisen tulosryhmän johtaja 1983–1985 sekä johtokunnan varajäsen 1975–1980 ja jäsen 1981–1985.
Lähteenmäki oli SOK:n päivittäistavaralinjan johtaja 1985–1989 ja hankintajohtaja 1990, Inex Partners -yhtiön toimitusjohtaja 1991–1994 ja hallituksen varapuheenjohtaja 1999–2001 ja puheenjohtaja vuodesta 2001 sekä Hankkija-Maatalous Oy:n toimitusjohtaja 1995–1998 ja hallituksen puheenjohtaja vuodesta 1999. SOK:n kenttäryhmän johtaja ja hallituksen jäsen Lähteenmäki oli 1999–2003. Hänellä oli työuransa aikana lisäksi useita osuustoiminnallisia ja muita asiantuntija- ja luottamustehtäviä. Kauppaneuvoksen arvonimen hän sai 2002.
Reijo Malka

| Reijo Malka> Henkilötiedot |
| --- | --- |
Koko nimi:  Reijo Erik Malka
Syntynyt: 28. marraskuuta 1933 Vaasa
Kuollut: 2015
Kansalaisuus:   Suomi
Koripalloilija
Lempinimi:  Repa
Pelaajaura
Seurajoukkueet
1952 1956 1959:   Vaasan Salama  Työväen Mailapojat  Vaasan Salama
Reijo Erik Malka (28. marraskuuta 1933 Vaasa – 2015) oli suomalainen koripalloilija, jalkapalloilija ja jääpalloilija. Hän pelasi kunkin lajin mestaruussarjatasolla.
Koripallossa Malka edusti SM-sarjatasolla kausilla 1952 ja 1959 Vaasan Salamaa, jonka puheenjohtajana hän myöhemmin toimi. Kauden 1956 hän edusti Työväen Mailapoikia. Kaudella 1959 Malka pelasi Salamassa 17 ottelua pääsarjauransa parhaalla, 12,7 pisteen keskiarvolla.
Jalkapallossa Malka edusti Vaasan Palloseuraa ja kuului myöhemmin seuran johtokuntaan.
Porsche Supercup Espanjan Grand Prix 2008

Porsche Supercup Espanjan Grand Prix 2008 oli Porsche Supercup -kauden 2008 toinen osakilpailu, joka ajettiin 27. huhtikuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu |  |
| --- | --- | --- | --- | --- | --- | --- | --- |
| 1. | 23 |  Jan Seyffarth | Konrad Motorsport | 14 | 26.16,910 | 1 |  |
| 2. | 10 |  Jeroen Bleekemolen | Jetstream Motorsport | 14 | +2,723 | 3 |  |
| 3. | 28 |  Martin Ragginger | UPS Porsche Junior Team | 14 | +7,923 | 2 |  |
| 4. | 3 |  Nicolas Armindo | Tolimit Motorsport | 14 | +9,478 | 7 |  |
| 5. | 14 |  René Rast | Veltins MRS Racing | 14 | +12,582 | 5 |  |
| 6. | 21 |  Danny Watts | SAS Lechner Racing | 14 | +12,962 | 4 |  |
| 7. | 2 |  Štefan Rosina | Lechner Racing Bahrain | 14 | +14,339 | 8 |  |
| 8. | 27 |  Patrick Huisman | Irwin Racing | 14 | +15,611 | 11 |  |
| 9. | 20 |  Damien Faulkner | SAS Lechner Racing | 14 | +16,213 | 12 |  |
| 10. | 5 |  Uwe Alzen | SPS Automotive | 14 | +17,339 | 19 |  |
| 11. | 25 |  Jaap van Lagen | Damac Kadach Racing | 14 | +17,602 | 14 |  |
| 12. | 22 |  Sean Edwards | Konrad Motorsport | 14 | +18,594 | 16 |  |
| 13. | 7 |  Sebastiaan Bleekemolen | Bleekemolen Race Planet | 14 | +24,938 | 23 |  |
| 14. | 17 |  Jiří Janák | Schnabl Engineering | 14 | +25,249 | 15 |  |
| 15. | 29 |  Marco Holzer | UPS Porsche Junior Team | 14 | +25,401 | 17 |  |
| 16. | 4 |  Jocke Mangs | Tolimit Motorsport | 14 | +26,921 | 22 |  |
| 17. | 12 |  Mike Verschuur | Racing Team Jetstream | 14 | +27,309 | 21 |  |
| 18. | 16 |  Darryl O’Young | Schnabl Engineering | 14 | +27,993 | 18 |  |
| 19. | 9 |  Lucas Guerrero | Jetstream Motorsport | 14 | +28,567 | 24 |  |
| 20. | 11 |  Pedro Petiz | Racing Team Jetstream | 14 | +29,161 | 20 |  |
| 21. | 8 |  Tim Buijs | Bleekemolen Race Planet | 14 | +30,163 | 26 |  |
| 22. | 19 |  Paul van Splunteren | HSF Porsche Eindhoven | 14 | +34,709 | 25 |  |
| 23. | 18 |  Simon Frederiks | HSF Porsche Eindhoven | 14 | +37,997 | 27 |  |
| 24. | 40 |  António Coimbra | Porsche AG | 14 | +1.43,169 | 28 |  |
| 25. | 6 |  Nemunas Dagilis | SPS Automotive | 14 | +1.44,106 | 29 |  |
| 26. | 26 |  David Saelens | Irwin Racing | 14 | +1.44,961 | 13 |  |
| Kesk. | 1 |  Alessandro Zampedri | Lechner Racing Bahrain | 10 | DNF | 10 |  |
| Kesk. | 24 |  Chris Mamerow | Damac Kadach Racing | 5 | DNF | 6 |  |
| DNS | 15 |  Norbert Siedler | Veltins MRS Racing | 0 | Ei startannut | 9 |  |
Lähde:
Sorvanen

| Sorvanen |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°12′32″N, 25°51′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Syväjärveen 
Järvinumero:  14.141.1.018
Mittaustietoja
Pinnankorkeus:  85,8 m  
Pituus:  670 m  
Leveys:  260 m  
Rantaviiva:  1,726 km  
Pinta-ala:  10,839 ha  
Saaria:  1 
 fiSorvanen 
Sorvanen  on Päijät-Hämeessä Asikkalassa Rutalahden kylän lähellä sijaitseva järvi.
Maantietoa

Järven pinta-ala on 10,8 hehtaaria, se on 650 metriä pitkä ja 250 metriä leveä. Järvellä on kartan mukaan yksi saari.  Sen rantaviivan pituus on 1,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Ruotsalaisen lähialueeseen (14.141) se kuuluu. Järven vedenpinnan korkeus on 85,8 metriä mpy.
Reg Parnell

| Reg Parnell |
| --- | --- |

Henkilötiedot
Koko nimi:  Reginald Harold Haslam Parnell
Syntynyt: 2. heinäkuuta 1911 
Kansalaisuus:   Yhdistynyt kuningaskunta
Formula 1 -ura
Aktiivivuodet:  1950 - 1952, 1954
Talli(t):  Alfa Romeo, BRM, Ferrari (yksityisesti), Maserati (yksityisesti), Cooper (yksityisesti)
Kilpailuja:  7 (6 lähtöä)
Maailman­mestaruuksia:  0
Voittoja:  0
Palkintosijoja:  1
Paalupaikkoja:  0
Nopeimpia kierroksia:  0
MM-pisteitä:  9
Ensimmäinen kilpailu:  Britannian Grand Prix 1950
Viimeinen kilpailu:  Britannian Grand Prix 1954
Reginald Harold Haslam Parnell (2. heinäkuuta 1911 Derby, Englanti − 7. tammikuuta 1964 Derby, Englanti) oli Formula 1 -kuljettaja ja -tallipäällikkö. Hän ajoi seitsemässä Grand Prix'ssä ja saavutti yhden palkintopallisijoituksen sekä yhteensä yhdeksän pistettä. Hänellä oli omaa nimeään kantanut F1-talli. Hän ajoi myös sarjan ulkopuolisia  kilpailuja, mm. Goodwoodissa, jossa hänen useat voittonsa antoivat tälle lempinimeksi "Goodwoodin keisari".
Ennen Formula 1-sarjaa Parnell aloitti kilpa-ajamisen vuonna 1935, mutta pari vuotta myöhemmin menetti ajolupansa osuttuaan kilpatoveri Kay Petren autoon BRDC 500 -kilpailun harjoituksissa, jolloin Petre sai useita iskuja päähän eikä ajanut enää ikinä. Toisen maailmansodan jälkeen Parnell kilpaili ERA:n ja Maseratin autoilla Grand Prix -kilpailuissa, joissa voitti Ruotsin osakilpailun jäisellä järvellä sekä Jerseyn katukisan.
Formula 1-sarjan jälkeen hän keskittyi urheiluautoluokkiin, joissa toimi sekä Aston Martin-jäsenenä sekä tallipäällikkönä. Lisäksi hän toimi oman F1-tallinsa tallipäällikkönä. Reg Parnell -tallin oli tarkoitus valmistaa oma monokokki F1-sarjaa varten, mutta Parnell kuoli peritoniittiin umpilisäkeleikkauksessa. Hänen poikansa Tim jatkoi tallin johtamista.
Tilastot ja saavutukset F1-sarjassa

(avain)
| Vuosi | Talli | Malli | Moottori | 1 | 2 | 3 | 4 | 5 | 6 | 7 | 8 | 9 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1950 | Alfa Romeo SpA | Alfa Romeo 158 | Alfa Romeo Straight-8 | GBR 3 | MON | 500 |  |  |  |  |  |  | 4 | 9. |
| 1950 | Scuderia Ambrosiana | Maserati 4CLT/48 | Maserati Straight-4 |  |  |  | SWI DNA | BEL | FRA Kesk. | ITA DNA |  |  | 4 | 9. |
| 1951 | G.A. Vandervell | Ferrari 375 Thinwall | Ferrari V12 | SUI | 500 | BEL DNA | FRA 4 |  |  |  |  |  | 5 | 10. |
| 1951 | BRM Ltd. | BRM P15 | BRM V16 |  |  |  |  | GBR 5 | GER | ITA DNS | ESP DNA |  | 5 | 10. |
| 1952 | A.H.M. Bryde | Cooper T20 | Bristol Straight-6 | SUI | 500 | BEL | FRA | GBR 7 | GER | NED | ITA |  | 0 | - |
| 1954 | Scuderia Ambrosiana | Ferrari 500/625 | Ferrari Straight-4 | ARG | 500 | BEL | FRA | GBR Kesk. | GER | SUI | ITA | ESP | 0 | - |
Reginald Bratton

| Reginald Bratton> Henkilötiedot |
| --- | --- |
Koko nimi:  Reginald Bratton
Syntynyt: 6. helmikuuta 1986 (ikä 38) Pohjois-Carolina
Kansalaisuus:   Yhdysvallat
Koripalloilija
Lempinimi:  Reggie
Pelipaikka:  Takamies
Pituus:  193 cm
Paino:  90 kg
Nyk. joukkue:  vapaa pelaaja
Sarja:  vapaa pelaaja
NBA-varaus:  ei varattu 2003
Pelaajaura
Yliopistojoukkueet
:  Lenoir-Rhynen yliopisto
Seurajoukkueet
2009–2010 2010–2011  –2012 2012–2013 2015 2015–:   Worthing Thunder  Lan Mobel ISB  Wydad Casablanca  FUS de Rabat  Tampereen Pyrintö  Namika Lappeenranta  Korihait
Reginald Bratton (s. 6. helmikuuta 1986 Pohjois-Carolina) on yhdysvaltalainen koripalloilija, pelipaikaltaan takamies. Hän edustaa kaudella 2016–2017 Suomen Korisliigassa pelaavaa Korihaita.
Pelaajaura

Lenoir-Rhynen yliopistoa opiskeluaikanaan edustanut Bratton siirtyi vuonna 2009 Eurooppaan, brittiläiseen Worthing Thunderiin, jonka jälkeen hän pelasi Espanjassa ja Marokossa. Joulukuussa 2012 Tampereen Pyrintö etsi sijaista loukkaantuneelle Kenneth Lowelle, ja seura solmi paluuta Eurooppaan halunneen Brattonin kanssa kahden kuukauden sopimuksen. Korisliigan lisäksi Bratton pelasi Pyrinnössä myös yhden EuroChallenge-ottelun. Hän teki Korisliigan piste-ennätyksensä, 26 pistettä, 30. joulukuuta 2012 ottelussa Lappeenrannan NMKY:tä vastaan.
6. tammikuuta 2013 pelatussa ottelussa LrNMKY:tä vastaan Bratton loukkasi vaarattomalta näyttäneessä tilanteessa jalkaansa. Jatkotutkimuksissa todettiin, että jalasta oli katkennut akillesjänne. Parantumisajaksi arvioitiin 5–6 kuukautta. Pyrinnössä Bratton ehti pelata seitsemässä ottelussa.
Syksyllä 2015 Bratton siirtyi Suomeen, I-divisioona B:ssä pelanneeseen Namika Lappeenrantaan. Marraskuussa hän siirtyi I-divisioona A:ssa pelanneeseen Korihaihin. Brattonin Korihait-sopimus oli aluksi kuukauden mittainen laina- ja samalla try-out-sopimus. Bratton kuului Korihaiden miehistöön kauden loppuun asti, ja joukkue voitti M1DA:n mestaruuden nousten samalla Korisliigaan. Nopeasti kauden päättymisen jälkeen Bratton teki Korihaiden kanssa jatkosopimuksen seuraavaksi kaudeksi. Sopimus purettiin lokakuussa 2016.
Ricky Sbragia

| Henkilötiedot |
| --- | --- | --- |
Koko nimi: Richard Sbragia
Syntymäaika: 26. toukokuuta 1956 (ikä 68)
Syntymäpaikka: Lennoxtown, Skotlanti
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1974–1978 1975–1976 1978–1980 1980–1982 1982–1987 1985 |  Birmingham City → Greenock Morton (laina)  Walsall FC  Blackpool FC  York City FC → Darlington FC (laina) | 15 (1) 4 (0) 77 (4) 26 (1) 149 (7) 6 (0) |
Valmennusura
1987–1994 1994–2002 2002–2005 2005–2007 2007–2008 2008–2009 2011–2012 2012–2015 2014–2017 2017–2019:  York City reservit  Sunderland jun+res  Manchester United reservit  Bolton Wanderers (apuv.)  Sunderland AFC (apuv.)  Sunderland AFC  Skotlannin U17-maajoukkue  Skotlannin U19-maajoukkue  Skotlannin U21-maajoukkue  Manchester United U23
 Seurajoukkueuran tilastot kattavat vain kansalliset sarjat.
Ricky Sbragia (s. 26. toukokuuta 1956) on skotlantilainen jalkapallovalmentaja ja entinen puolustaja. Hänellä on italialaiset sukujuuret.
Ura pelaajana

Sbragia aloitti peliuransa Birmingham Cityssä 1974. Hän oli pelannut seuran junioriakatemiassa ja debytoi edustusjoukkueessa kaudella 1974/75. Ura seurassa ei kuitenkaan skottipuolustajalle auennut ja neljän kauden aikana kertyi vain 15 liigaottelua. Kauden 1975/75 hän tosin pelasi lainalla skottiseura Greenock Mortonissa.
1978 Sbragia siirtyi Birminghamista Walsalliin. Hän pelasi seurassa kaksi kautta siirtyen 1980 Blackpooliin. Kahden kauden aikana peliaikaa ei juurikaan heltynyt ja 1982 Sbragia jätti seuran siirtyen uraansa York Cityssä. Hän edusti Yorkia viiden kauden ajan ja oli joukkueen avainhahmoja nelosdivisioonan voittoon päättyneellä kaudella 1983/84.
Uransa loppupuolella Sbragia kärsi selkävaivoista ja häntä operoitiin välilevypullistuman vuoksi. Sbragia lopetti uransa York Cityssä 1987 31-vuotiaana.